**Zalakomári Közös Önkormányzati Hivatal Jegyzőjétől**

**8751 Zalakomár, Tavasz u. 13.**

**Előterjesztés**

**a Szervezeti és működési szabályzatról szóló rendelet módosításához**

**Tisztelt Képviselő-testület!**

A Zala Megyei Kormányhivatal Hatósági Főosztály Törvényességi Felügyeleti Osztálya a 2019. évi munkaterve alapján felülvizsgálta Kisrécse Község Önkormányzata Képviselő- testületének Szervezeti és Működési Szabályzatát megállapító 4/2011. (IV.01.) számú önkormányzati rendeletét, melyre vonatkozóan megküldte szakmai véleményét, amely alapján a rendelet módosítása és kiegészítése vált szükségessé.

A fentiekre tekintettel elkészítettük Kisrécse Község Önkormányzata Képviselő-testületének önkormányzati rendeletét a Szervezeti és Működési Szabályzatáról, amelybe beépítettük a szükséges módosításokat, kiegészítéseket, aktuális változásokat, ezért kérem a mellékelt rendelet-tervezet elfogadását.

Zalakomár, 2019. július 19.

Papné Szabó Mónika

jegyző

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe:**

Kisrécse Község Önkormányzata Képviselő- testületének …../2019. (……) önkormányzati rendelete Kisrécse Község Önkormányzat képviselő - testületének   
Szervezeti és Működési Szabályzatáról szóló rendeletének megalkotásához

**Társadalmi-gazdasági hatása:**

A képviselő-testület szabályozott, rendszeres működése közvetetten előnyös gazdasági és társadalmi hatást fejt ki.

**Költségvetési hatása:** nincs.

**Adminisztratív terheket befolyásoló hatása:** nincs.

**Egyéb hatása:** nincs.

**A rendelet megalkotásának szükségessége:** jogszabályi előírásnak való megfelelés

**A rendelet megalkotása elmaradása esetén várható következmények:** törvényességi észrevétel.

**A rendelet alkalmazásához szükséges feltételek:**

**- személyi:** nincs,

**- szervezeti:** nincs,

**- tárgyi:** nincs,

**- pénzügyi:** nincs.